
​​​
ថ្ងៃ                   ​​  ខែមាឃ  ឆ្នាំឆ្លូវ  ត្រីស័ក ព.ស.២៥៦៥
   រាជធានីភ្នំពេញ ថ្ងៃទី         ​ខែ             ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែមករា ឆ្នាំ២០២២។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

ទោះបីជាការរីករាលដាលនៃជំងឺCOVID19 យ៉ាងណាក៏ដោយ​ មេខ្យល់នៅតែព្យាយាមលួងលោមបោកបញ្ឆោតនាំពលករឆ្លងដែនខុសច្បាប់ទៅរកការងារធ្វើនៅប្រទេសថៃនៅតែបន្តមានជាបន្តបន្ទាប់ ជាមួយនេះក៏មានពលករវិលត្រឡប់ចូលប្រទេសកម្ពុជាវិញដោយសារប្រទេសថៃមានការរីករាលដាលជំងឺCOVID19 ហើយត្រូវបានសម្ថកិច្ចនិងអាជ្ញាធរខេត្តដែលនៅជាប់ព្រំដែនបាននាំពលករទាំងនោះធ្វើចត្តាឡីស័កចំនួន១៤ថ្ងៃស្របតាមគោលការណ៍ណែនាំរបស់ក្រសួងសុខាភិបាល។

ករណីនាំពលករឆ្លងដែនខុសច្បាប់ទៅប្រទេសថៃ មេខ្យល់បានយកកម្រៃនាំ​ផ្លូវពី៥០០បាត- ៧.០០០បាត ធានាជូនដល់កន្លែងធ្វើការនៅក្នុងប្រទេសថៃ ដោយប្រើមធ្យោបាយម៉ូតូឌុប រថយន្ដឈ្នួល ធ្វើដំណើរថ្មើរជើងឆ្លងកាត់ច្រករបៀង កាត់ព្រៃ ឆ្លងអូរ ចូលទៅក្នុងទឹកដីប្រទេសថៃ ហើយមានពលករមួយចំនួនពេលដល់ព្រំដែនត្រូវបានសមត្ថកិច្ចការពារព្រំដែនធ្វើការឃាត់ខ្លួននាំមកធ្វើចត្តាឡីស័ក ធ្វើកិច្ចសន្យាអប់រំណែនាំឲ្យវិលត្រឡប់ទៅលំនៅដ្ឋានវិញ បទ​ល្មើសកើតឡើងរួមមានខេត្តបាត់ដំបង បន្ទាយមានជ័យ សៀមរាប កំពត ព្រះសីហនុ ឧត្ដរមានជ័យ ប៉ៃលិន និងព្រះវិហារ ចំណែកជនសង្ស័យត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅតាមផ្លូវច្បាប់។
       ករណីមេខ្យល់ជាជនជាតិថៃបានយកកម្រៃនាំផ្លូវក្នុងម្នាក់៦,០០០បាត ធានាជូនដល់​​​​កន្លែងធ្វើការនៅប្រទេសថៃ ដោយចូលតាមច្រករបៀងក្រោយកាស៊ីណូជាប់​​​ព្រំដែនប្រទេសថៃ។ ពេលមេខ្យល់ចូលមកក្នុងទឹកដីកម្ពុជាត្រូវបានសមត្ថកិច្ចចាប់ខ្លួនបញ្ជូនទៅសាលា​​ដំបូងខេត្តដើម្បី​ផ្ដន្ទាទោសទៅតាមផ្លូវច្បាប់។
       ករណីអំពើលក់ដូរមនុស្សជាជនជាតិចិន ជនសង្ស័យចំនួន៥នាក់ បានទំនាក់ទំនងតាមវីឆាតជាមួយជនរងគ្រោះចំនួ០៤នាក់ ថាមកធ្វើការងារនៅ​ខេត្តព្រះស៊ីហនុដោយធ្វើដំណើរតាមផ្លូវទឹកពីប្រទេសចិនមកកម្ពុជាគ្មានលិខិតឆ្លងដែនទទួលបានប្រាក់ខែ១០.០០០យ័ន(មួយម៉ីនយ័ន)ក្នុង១ខែពេលមកដល់កំពង​ផែ ខេត្តព្រះសីហនុ បាន មានជនជាតិចិនចំនួន០៥នាក់មកចាំទទួលពេលឡើងពីទូកក៏ត្រូវបានសមត្ថកិច្ចឃាត់ខ្លួនតែម្ដង ហើយកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅតាមផ្លូវច្បាប់ ចំណែកជនជាតិចិន០៤នាក់ ដែលចូលមកប្រទេសកម្ពុជាខុសច្បាប់ បានបញ្ជូនទៅការិយាល័យ ស៊ើបអង្កេត និងអនុវត្តនីតិវិធី ដើម្បីអនុវត្តនីតិវិធីច្បាប់។

 ករណីសញ្ចារកម្មទាក់ទងនឹងពេស្យាចារកុមារ ជនសង្ស័យបានធ្វើសកម្មភាពគ្រប់គ្រងចាត់ចែងជនរងគ្រោះឲ្យបម្រើសេវាផ្លូវភេទនៅ​តម្លៃ១៥$ ទៅ១០០$ ដោយជនសង្ស័យយកកម្រៃ១០.០០០រៀលទៅ១០០.០០០រៀលក្នុងមួយលើកៗ។ ចំណែកស្ថានទម្ងន់ទោសនៃសញ្ចារកម្មជនសង្ស័យបានធ្វើសកម្មភាពគ្រប់គ្រងចាត់ចែងជនរងគ្រោះឲ្យបម្រើសេវាផ្លូវភេទ​តម្លៃ២០$ ទៅ៣០$ ដោយជនសង្ស័យយកកម្រៃ១០.០០០រៀលក្នុងមួយលើកៗ។ ករណីទាំងនេះត្រូវបានសមត្ថកិច្ចបង្ក្រាបចាប់ឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បី​ផ្ដន្ទាទោសទៅ ​តាមផ្លូវច្បាប់។
  

 ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យជាសង្សាបានឆាតលេងជាមួយគ្នា និងណាត់​ គ្នារួមភេទបានសម្រេច។ ក្រៅពីនេះក៏មានជនសង្ស័យជា​បងថ្លៃ​​​​ជនរងគ្រោះ បានរួមភេទជាមួយគ្នាជាច្រើនលើក មួយករណីទៀត  ជនសង្ស័យជាព្រះសង្ឃបានលួងលោមព្រះសង្ឃដូចគ្នារួមភេទជាច្រើនលើករហូតឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនបញ្ចូនទៅសាលាដំបូងខេត្តដើម្បីផ្ដន្ទាទោសទៅតាមផ្លូវច្បាប់។
          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករ
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៥ បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរមនុស្ស និងអំពើធ្វើអាជីវកម្មផ្លូវភេទផ្ទាល់តាមលំនៅដ្ឋាន និងម្ចាស់អាជីវកម្មបានចំនួន៤០លើក មនុស្សចំនួន១.១៥៣នាក់ (ស្រី៥៧៣នាក់)ក្នុងនោះមាន៖ 
     -ខេត្តព្រះវិហារ០៧លើក          =១៨៣នាក់(ស្រី៩៥នាក់)
     -ខេត្តក្រចេះ០៧លើក             =២០៥នាក់(ស្រី១២៥នាក់)
     -ខេត្តព្រៃវែង២៥លើក             =៥៦៥នាក់(ស្រី២៤៧នាក់)     
     -ខេត្តស្វាយរៀង០១លើក        =២០០នាក់(ស្រី៧០នាក់)   
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន១០លើក ក្នុងនោះមាន៖ ខេត្តព្រៃវែង០៣លើក, ក្រចេះ០១លើក, កំពត០៣លើក  និងបន្ទាយមានជ័យ០៣លើក។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលចំនួន០២ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាបានចំនួន១៥១គោលដៅ មនុស្ស២០៤នាក់(ស្រី១៤១នាក់) ក្នុងនោះមាន៖



- ខេត្តក្រចេះចំនួន៦៩គោលដៅ មនុស្ស១១៣នាក់(ស្រី១០៨នាក់)



- ខេត្តតាកែវចំនួន៨២គោលដៅ មនុស្ស៩១នាក់(ស្រី៣៣នាក់)


    ៤-ការចុះធ្វើវេទិកាសាធារណៈភូមិឃុំមានសុវត្ថិភាព៖(គ្មាន)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
 -កម្លាំងជំនាញ នៃស្នងការដ្ឋាននគរបាលខេត្តចំនួន០២ បានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន១១លើក មនុស្សចំនួន២៣០នាក់​​(ស្រី៩២នាក់) អនីតិជន៥៤នាក់ ក្នុងនោះមាន៖
-ស្នងការដ្ឋាននគរបាលខេត្តបន្ទាយមានជ័យចំនួន០៧លើកមនុស្សចំនួន១៣៣នាក់​​(ស្រី៤៨នាក់)អនីតិជន២៩នាក់។
-ស្នងការដ្ឋាននគរបាលខេត្តបាត់ដំបងចំនួន០៤លើក  មនុស្សចំនួន៩៧នាក់​​(ស្រី៤៤នាក់) អនីតិជន២៥នាក់។
បាន​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
៦-ការងារទទួលពលរដ្ឋខ្មែរពីអាជ្ញាធរបរទេស ៖
 -កលាំងជំនាញ  នៃស្នងការដ្ឋាននគរបាលខេត្តបាត់ដំបង ០១លើក   មនុស្សចំនួន១៥០នាក់​​ (ស្រី៥៧នាក់)  អនីតិជន
១៣នាក់ បានបញ្ជូនទៅ​ធ្វើចត្តាឡីស័ក និងធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែមករា ឆ្នាំ២០២២នេះ កម្លាំងជំនាញបានសម្ភាសន៍ពលរដ្ឋខ្មែរ   និងជនបរទេសដែលបាន​ដាក់ពាក្យ​សុំចុះ​បញ្ជីរៀបអាពាហ៍ពិពាហ៍ចំនួន១២៧នាក់ (ស្រី២១នាក់)មាន១៣សញ្ជាតិ ក្នុងនោះជនជាតិកូរ៉េខាងត្បូង៥៥នាក់(ស្រី១៤នាក់)ចិន២៣នាក់,អាមេរិក២៨នាក់(ស្រី០៤នាក់), អូស្រ្តាលី០៦នាក់(ស្រី០១នាក់) អង់គ្លេស០២នាក់, ថៃ០២នាក់(ស្រី០១នាក់), សឹង្ហបុរី០១នាក់, ម៉ាឡេស៊ី០១នាក់, កាណាដា០៣នាក់(ស្រី០១នាក់), បារាំង០៣នាក់,ហ្វីលីពិន០១នាក់,ស្វីស០១នាក់  និងហ្វាងឡង់០១នាក់និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយបានចំនួន៧៥នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ ទៅរស់នៅក្រៅប្រទេសតាមរយៈ​​​ទូរស័ព្ទបាន១៣នាក់(ស្រី០៣នាក់)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះបានបញ្ជូនមកពីក្រៅប្រទេសចំនួន២៥នាក់(ស្រី១៧នាក់) ក្នុងនោះមកពីប្រទេសចិន១៤នាក់(ស្រី) និងម៉ាឡេស៊ី១១នាក់(ស្រី០៣នាក់) តាមរយៈអនឡាញជាលទ្ធផល៖


  -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន១០នាក់-ស្រី(ចិន)។


  -រងគ្រោះដោយស្នាក់នៅខុសច្បាប់ចំនួន១៤នាក់(ចិន០៤នាក់ស្រីនិងម៉ាឡេស៊ី១០នាក់-ស្រី០៣នាក់)។


 -មិនរងគ្រោះ០១នាក់(ម៉ាឡេស៊ី)ជនរងគ្រោះខាងលើទៅតាមរយៈមេខ្យល់ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។


       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់   មិនស្របច្បាប់ និងដាច់ ការទាក់ទងៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន១៦២,៦៧៧នាក់(ស្រី៧៣,៥១៦នាក់)អនីតិជន១,៧១៦នាក់ (ស្រី១.២៥២នាក់) ។
       + ពលករចេញទៅដោយស្របច្បាប់១១៦,៣០០នាក់ (ស្រី៥២,៧៥៥នាក់) អនីតិជន៦២៧នាក់ ​(ស្រី៤៨៥នា​​​ក់)។
        
        +ពលករចេញទៅដោយមិនស្របច្បាប់​ចំនួន៤៦,២៣៧នាក់(ស្រី២០,៧១៧នាក់)អនីតិជន១,០៨៩នាក់​​(ស្រី​៧៦៦នាក់)។
     + ពលករដាច់ការទាក់ទង១៤០នាក់(ស្រី៤៤នាក់)អនីតិជន​០១នាក់​​(ស្រី)។
                 - ទិន្នន័យពលរដ្ឋខ្មែរធ្វើចំណាកស្រុកត្រឡប់ពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​
នគរ​​​​បាល​​​​​រាជធានី​​-ខេត្ត​ សរុប​ចំនួន១២៦.៩៤២នាក់(ស្រី៥៧.៦៣៨នាក់) អនីតិជនចំនួន១.៦០៥នាក់(ស្រី៧៧៣នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស  និងអំពើធ្វើអាជីវកម្មផ្លូវភេទបានចំនួន១៥ករណី​/ ៣៩ករ​ណី 
(បើប្រៀប​ធៀបខែធ្នូ ថយចំនួន២៤ករណី)ស្មើនឹង៦១,៥៣% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន២០នាក់(ស្រី០៤នាក់)ក្នុងនោះជនបរទេស០៦នាក់(ជនជាតិចិន០៥នាក់និងថៃ០១នាក់) សង្គ្រោះ​​​​​ជន​រង​គ្រោះ​បាន​ចំនួន៥៩នាក់​ អាយុក្រោម១៥ឆ្នាំ០៨នាក់,អាយុ១៥-១៧ឆ្នាំ០៩នាក់និង​អាយុ១៨ឆ្នាំឡើង៤២នាក់(ប្រគល់​​ឲ្យមន្ទីរសង្គមកិច្ច០៥នាក់ និងគ្រួសារចំនួន៥៤នាក់)។
ក-អំពើជួញដូរមនុស្ស
  សរុបចំនួន០៨ករណី/ ២១ករណី ថយ១៣ករណី ជនសង្ស័យចំនួន១៣នាក់(ស្រី០២នាក់) ក្នុងនោះជនបរទេសចំនួន០៦នាក់(ជនជាតិចិន០៥នាក់និងថៃ០១នាក់)    សង្គ្រោះជន​​រង​គ្រោះ​​ចំនួន​ ៤១នាក់, អាយុក្រោម១៥ឆ្នាំ០១នាក់, អាយុ១៥-១៧ឆ្នាំ០១នាក់និង​អាយុ១៨ឆ្នាំឡើង៣៩នាក់ ប្រគល់ឲ្យគ្រួសារ៤១នាក់។

-ការនាំយកចេញដោយមិនស្របច្បាប់សម្រាប់នាំឆ្លងដែន
០៤ករណី
ជនសង្ស័យ០៥នាក់

           ( ក្នុងនោះជនជាតិថៃ០១នាក់) ។ 

-អំពើលក់ដូរមនុស្ស
០១ករណី
ជនសង្ស័យ០៥នាក់

           (ជនជាតិចិន) ។

- អំពើលក់ដូរមនុស្សសម្រាប់នាំឆ្លងដែន
០១ករណី
ជនសង្ស័យ០១នាក់
 

-ការដឹកជញ្ជូនដោយមានគោលដៅ
០១ករណី
ជនសង្ស័យ០១នាក់
           
-ការទទួលយកមនុស្សដោយមានគោលដៅជួយដល់ជនល្មើស
០១ករណី
       ជនសង្ស័យ០១នាក់​​   ​​            
ខ- អំពើធ្វើអាជីវកម្មផ្លូវភេទ​
   
      សរុបចំនួន០៧ករណី/១៨ករណី ថយ១១ករណី ជនសង្ស័យចំនួន៧នាក់(ស្រី០២នាក់) សង្គ្រោះជន​រង​​គ្រោះ​​ចំនួន១៨នាក់  អាយុក្រោម​​​១៥ឆ្នាំ០៧នាក់, អាយុ១៥-១៧ឆ្នាំ០៨នាក់ និង​អាយុ១៨ឆ្នាំឡើង០៣នាក់ ប្រគល់​ឲ្យ
​ មន្ទីរសង្គមកិច្ច០៥នាក់ និងគ្រួសារ១៣នាក់។

      - ស្ថានទម្ងន់ទោស នៃសញ្ចារកម្ម
       ០១ករណី      ជនសង្ស័យ០១នាក់ 


 - សញ្ចារកម្មទាក់ទងនឹងពេស្យាចារកុមារ
       ០២ករណី      ជនសង្ស័យ០២នាក់


 - អំពើរួមភេទជាមួយអនីតិជនអាយុក្រោម១៥ឆ្នាំ
       ០៤ករណី    ជនសង្ស័យ០៤នាក់
                 
     
IV-ការងារពង្រឹងសមត្ថភាពនគរបាលជាតិ

១/-កិច្ចសហប្រតិបត្តិការអន្តរជាតិ និងអង្គការពាក់ព័ន្ធ

      -នាយកដ្ឋានប្រឆាំងការជួញដូរមនុស្ស  និងការពារអនីតិជន     បានសហការជាមួយអង្គការសម្ព័ន្ធចាប់ដៃដើម្បី​ កុមារ(APLE)AIM, SWAT និងស្ថានទូតអាមេរិក(FBI) បើកវគ្គបណ្ដុះបណ្ដាលជំនាញដល់នាយនគរបាលនៃស្នងការនគរ​ បាលរាជធានី-ខេត្តបានចំនួន០៥វគ្គ សិក្ខាកាមសរុបចំនួន២៥២រូប (ស្រី៤១រូប) ក្នុងនោះមាន៖

ក/- នៅនាយកដ្ឋានប្រឆាំងការជួញដូរមនុស្ស និងការពារអនីតិជន បណ្ដុះបណ្ដាល០៤វគ្គ ស្ដីពីការកំណត់អត្តសញ្ញាណជនរងគ្រោះនិងនិតិវិធីស៊ើបអង្កេតករណីជួញដូរមនុស្ស ,  ការគាំទ្រដល់កុមាររងគ្រោះនិងបច្ចេកទេសក្នុងការធ្វើការជាកុមារក្នុងនិតិវិធីព្រហ្មទណ្ឌ និងស្ដីពីសេចក្ដីណែនាំអំពីការស៊ើបអង្កេតអំពើកេងប្រវញ្ច័កុមារដែលមានសិក្ខាកាមសរុបចំនួន២០៥​​រូប (ស្រី៤១រូប)។


ខ/-នៅស្នងការដ្ឋាននគរបាលខេត្តកំពតបណ្ដុះបណ្ដាល០១វគ្គ ស្ដីពីការស៊ើបអង្កេត និងការឆ្លើយតបបទល្មើសផ្លូវភេទលើកុមារដែលមានសិក្ខាកាមចំនួន១៧រូប។

គ- ស្នងការដ្ឋាននគរបាលខេត្តសៀមរាប បានសហការជាមួយអង្គការជីវិតនៃកម្ពុជានិងអង្គការUnicef បើកបណ្ដុះបណ្ដាលចំនួន០២វគ្គ ស្ដីពីកិច្ចការពារកុមារនិងច្បាប់ស្ដីពីយុតិធម៌អនីតិជន(កម្មវិធីអនីតិជនទំនាស់នឹងច្បាប់)ដែលមានសិក្ខាកាមចំនួន១០៤រូប (ស្រី១៦រូប)។

ឃ- ស្នងការដ្ឋាននគរបាលខេត្តស្វាយរៀង បានសហការជាមួយអង្គការហាការ(HAGAR) បើកសិក្ខាសាលា០១វគ្គ ស្ដីពីសិទ្ធិកុមារនិងច្បាប់ និងច្បាប់នានាពាក់ពន្ធ័និងកិច្ចការពារកុមារ ចំណាកស្រុកដោយសុវត្ថិភាព និងការជួញដូរមនុស្សដែលមានសិក្ខាកាមចំនួន៥៤រូប (ស្រី៣៧រូប)។


V -សន្និដ្ឋាន- វាយតម្លៃ       
១-ចំណុចល្អ
- មានទូរសព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
VI-ទិសដៅអនុវត្តន៍បន្ត
          ១-បង្កើនការអនុវត្តវិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់     និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA    និងសមត្ថកិច្ច
ដទៃទៀត ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក

         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

